Kiøbenhavns Postrytter, 1787-12-03
Kiøbenhavn, den 3 December. Fra det nye Malerie-Cabinet (see forrige No.) gik de 2 Pager, som forhen, med Lysene foran, og fra Rosen gik Foureren, Løberne og Laquaierne, ligeledes i den bestemte Orden, igiennem Høiesterets Gangen, Procuratorstuen, ind i Hs. Kongel. Høyhed Kronprindsens Gemakker. OberCeremoniemesteren gik imidlertid ved en anden Vei forud til Hs. Kongel. Høyheds Gemakker, og i Forgemakket modtog Ambassadeuren ligesom hos Hs. Majestæt Kongen, og førte Ham tilligemed Hofmarschallen og Ceremoniemesteren ind i Audience-Gemakket, hvortil der, som ved alle Audiencer, Dørrene med begge Fløie blev aabnet af den opvartende Kammerjunker. Kammer=Foureren aabnede, som allesteds, Døren fra Laquai, til Forgemakket. Hs. Kongel. Høyhed Kronprindsen stod under en Himmel, tæt forved Audience-Lehnestolen, og havde Sin Hofmarschalvon Bülow paa venstre Side og Ober=Ceremoniemesteren. Saasnart han var indtraad i Audience Gemakket, forføyede sig paa høyre Side af Thronen, begge lidet bag ved Hs. Kongel. Høyhed. Ceremoniemesteren og Hofmarschallen bleve staaende inden for Døren i Audience Gemakket, medens Audiencen varede, og da samme var til Ende, retirerede Ambassadeuren Sig, og Ober=Ceremoniemesteren, Hof marschallen og Ceremoniemesteren med Ham. Ober=Ceremoniemesteren førte Ham til Forgemaksdøren, og begav sig da af en anden Vei, end den, som for Ambassadeuren var bestemt, forud til Hs. Kongel. Høyhed Arveprinds Friderichs Gemakker. Saasnart Ambassadeuren traadde ud fra Hs. Kongel. Høyhed Kronprindsens Forgemak, i LaquaGemakket, begyndte igien Processionen i ovenanførte Orden, op af Marmor=Trappen, over Corridoren, langs hen af den lange Gang, ind til Hs. K. Høyhed Arveprinds Friderichs Gemakker. Her modtog Ober=Ceremoniemesteren, atter Ambassadeuren, og førte Ham ind til Hs. Kongel. Høyheds Audience-Gemak, hvor Hs. Kongel. Høyhed ligeledes stod under en Thron=Himmel, forved en Lehnestoel, havde Sin Marschal, Hr. Kammerherre Lowzow, ved Sin venstre Side, og blev Forholdet der, ligesom hos Hs. Kongelige Høihed Kronprindsen. Da Hs. Kongel. Høihed Arve Prindsesse Sophia Friderica samme Dag var upasselig, saa blev Ambassadeuren til Høisamme ikke indladt, ei heller hos Hs. Høihed Prinds Christian Frederich, men forbeholdt Sig Audiencerne, til Hs. Kongel. Høihed var bleven restitueret. Saasnart Ambassadeuren traadde ud af Hans Kongel. Høihed Arveprindsens Gemak, forlod Ober-Ceremoniemesteren Ham, og begav sig i Forveien til Hs. Kongelige Høihed Kronprindsesse Louise Auguste Gemakker. Toget skeede i forrige Orden, ud af Laquai-Gemakket, ned af Trætrappen, igiennem Mezanin-Etagen, op af Dronningens Steentrappe, ind til Hs. Kongel. Høyhed Kronprindsesse Louisa Augusta. Her bleve de samme Ceremonier, som ved næstforrige Audiencer, iagttagne; Kammerfrøkenen og de tvende Hofdamer stode paa høire, Ober=Ceremoniemesteren og Hr. Hofmester Buchwald paa den venstre Side. Da Audiencen der var forbi, og Ober=Ceremoniemesteren havde fulgt Ambassadeuren ud igiennem Hds. Kongel. Høyheds Forgemak, tog han Afskeed med ham, og havde da intet videre at forrette. Efter denne Audience behagede Ambassadeuren at aflægge en Visite hos Hans Durchlauchtighed Arveprindsen af Augustenborg. Herfra førtes Ambassadeuren i førstommeldte Procession ned til Vognen, og kiørte i den samme Orden og den samme Vei, som han kom, hiem igien til Sit Hotel, hvor han steeg udaf Vognen, men Ceremoniemesteren blev siddende. Ambassadeuren blev staaende nede i Vestibulen, indtil Vognen havde vendt, og Ceremoniemesteren var bortkiørt.